KOMMISSIONENS GENNEMFØRELSESAFGØRELSE (EU) 2020/553

af 21. april 2020

om ændring af gennemførelsesafgørelse (EU) 2020/167 for så vidt angår harmoniserede standarder for visse typer udstyr til IMT-netværk

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og

ud fra følgende betragtninger:

(1) I henhold til artikel 16 i Europa-Parlamentets og Rådets direktiv 2014/53/EU (2) formodes radioudstyr, som er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentlige krav, der er nævnt i artikel 3 i nævnte direktiv, der er omfattet af disse standarder eller dele deraf.

(2) Ved Kommissionens gennemførelsesafgørelse C(2015) 5376 (3) anmodede Kommissionen Den Europæiske Komité for Elektroteknisk Standardisering og Det Europæiske Standardiseringsinstitut for Telekommunikation (ETSI) om at udarbejde og revidere harmoniserede standarder for radioudstyr til støtte for direktiv 2014/53/EU.

(3) På grundlag af anmodningen i gennemførelsesafgørelse C(2015) 5376 reviderede ETSI de harmoniserede standarder EN 301 908-1 V11.1.1, EN 301 908-3 V11.1.3, EN 301 908-14 V11.1.2 og EN 301 908-18 V11.1.2. Dette førte til vedtagelsen af de harmoniserede standarder EN 301 908-1 V13.1.1, EN 301 908-3 V13.1.1, EN 301 908-14 V13.1.1 og EN 301 908-18 V13.1.1 om udstyr til radiospekteraccess for IMT-netværk.

(4) Kommissionen har sammen med ETSI vurderet, om disse harmoniserede standarder er i overensstemmelse med anmodningen i gennemførelsesafgørelse C (2015) 5376.

(5) De harmoniserede standarder s EN 301 908-1 V13.1.1, EN 301 908-3 V13.1.1, EN 301 908-14 V13.1.1 og EN 301 908-18 V13.1.1 opfylder de væsentlige krav, de har til formål at dække, og som er fastsat i direktiv 2014/53/EU. Derfor bør referencerne for de nævnte standarder offentliggøres i Den Europæiske Unions Tidende.

(6) Referencerne for de harmoniserede standarder, der er udarbejdet til støtte for direktiv 2014/53/EU, er offentliggjort i Kommissionens gennemførelsesafgørelse (EU) 2020/167 (4). For at sikre, at referencerne for de harmoniserede standarder, der er udarbejdet til støtte for direktiv 2014/53/EU, er angivet i én retsakt, bør referencerne for standard EN 301 908-1 V13.1.1, EN 301 908-3 V13.1.1, EN 301 908-14 V13.1.1 og EN 301 908-18 V13.1.1 tilføjes til nævnte gennemførelsesafgørelse.

(7) De harmoniserede standarder EN 301 908-1 V13.1.1, EN 301 908-3 V13.1.1, EN 301 908-14 V13.1.1 og EN 301 908-18 V13.1.1 erstatter henholdsvis de harmoniserede standarder EN 301 908-1 V11.1.1, EN 301 908-3 V11.1.3, EN 301 908-14 V11.1.2 og EN 301 908-18 V11.1.2, hvis referencer er offentliggjort i Den Europæiske Unions Tidende (5).

(8) Det er derfor nødvendigt at tilbagetrække referencerne for de harmoniserede standarder EN 301 908-1 V11.1.1, EN 301 908-3 V11.1.3, EN 301 908-14 V11.1.2 og EN 301 908-18 V11.1.2 fra C-udgaven af Den Europæiske Unions Tidende. I bilag III til gennemførelsesafgørelse (EU) 2020/167 er der opført referencer for harmoniserede standarder til støtte for direktiv 2014/53/EU, der trækkes tilbage fra C-udgaven af Den Europæiske Unions Tidende. Det er derfor hensigtsmæssigt at medtage disse referencer i nævnte bilag. For at give fabrikanterne tilstrækkelig tid til at forberede sig på anvendelsen af standarderne EN 301 908-1 V13.1.1, EN 301 908-3 V13.1.1, EN 301 908-14 V13.1.1 og EN 301 908-18 V13.1.1, er det nødvendigt at udskyde tilbagetrækningen af standarderne EN 301 908-1 V11.1.1, EN 301 908-3 V11.1.3, EN 301 908-14 V11.1.2 og EN 301 908-18 V11.1.2.

(9) Gennemførelsesafgørelse (EU) 2020/167 bør derfor ændres.

(10) Overensstemmelse med en harmoniseret standard medfører en forventning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Nærværende afgørelse bør derfor træde i kraft på dagen for offentliggørelsen —

VEDTAGET DENNE AFGØRELSE:

Artikel 1 Bilag I til gennemførelsesafgørelse (EU) 2020/167 ændres som anført i bilag I til nærværende afgørelse.

Artikel 2 Bilag III til gennemførelsesafgørelse (EU) 2020/167 ændres som anført i bilag II til nærværende afgørelse.

Artikel 3 Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 21. april 2020. På Kommissionens vegne Ursula VON DER LEYEN Formand

(1) EUT L 316 af 14.11.2012, s. 12.

(2) Europa-Parlamentets og Rådets direktiv 2014/53/EU af 16. april 2014 om harmonisering af medlemsstaternes love om tilgængeliggørelse af radioudstyr på markedet og om ophævelse af direktiv 1999/5/EF (EUT L 153 af 22.5.2014, s. 62).

(3) Commission Implementing Decision C(2015) 5376 of 4 August 2015 on a standardisation request to the European Committee for Electrotechnical Standardisation and to the European Telecommunications Standards Institute as regards radio equipment in support of Directive 2014/53/EU of the European Parliament and of the Council (foreligger ikke på dansk).

(4) Kommissionens gennemførelsesafgørelse (EU) 2020/167 af 5. februar 2020 om harmoniserede standarder for radioudstyr, der er udarbejdet til støtte for Europa-Parlamentets og Rådets direktiv 2014/53/EU (EUT L 34 af 6.2.2020, s. 46).

(5) EUT C 326 af 14.9.2018, s. 114.